ROTI JDURU Ta' C. CASSAR Roti duru Roti ħfief, Mill-art aqbżu Qiskom ċriev, Iżfinu ż-żifna tat-titjira, donnkom eħfef mill-ħawwiet, Ġejja w sejra Maħrubin B'għaġla kbira Misjuqin Tixbhu l-ħsieb tan-nies ħaddiema, tixbhu l-ħolm tan-nies fqajrin.. Duru w tellqu, Agħqdu sħiħ, Iġri w ġerri Daqs ir-riħ. Kulma jsir, isir bil-għaġla, ma nafux. x'inhu mistrieħ, Iż-żrar tajru Minm wiċċ l-art, Naddfu t-toroq Ta' l-asfalt. La tħallux lil min jgħaddikom, iblaħ hu min. jasal tard. F'tul it-tliegħi Ta' bla qies Jibqa' fikom Sħiħ il-jies. Ma taqtgħux in-nifs fil-ġiri, għandkom qalbkom ta' dorbies. 'Twennsu msieraħ Wiesgħa w sbieħ Sqaq iserrep Tidħlu fih, Ħitan tilmħu t'għonja mkabbra, jew ċnut baxxi tas-sejjieħ. 80 IL-Manri Tilwu f'toroq Twal, mgħawġin. Tilmħu għorof, djar u siġar, lura mtaira maħrubin. Ma tbarrux It-tagħbijiet Mill-irħula, Għal ġo l-ibliet. B'kaxxa ħlejjaq fuq spallejkom marsusin fil-bankijiet. Uċuh fiergħa Ta' bnedmin Xejn ma jixbhu Lil xulxin. F'kaxxa ċkejkna dinja ssawru b'kull m'hemm tajjeb jew ħażin. Wieħed f'rokna Wisq ħosbien L-oħra tpaċpaċ Mal-ġirien. Min jittawwal minn ġot-twieqi ħarstu timraħ fost l-ilwien, Minn fejn ġejtu Fejn sejrin 7 i Duru roti Ħfief, ħajjin, Alla jħares twaqqfu l-mixi, għax bla mixi l-ħajja tnin. Nixtieq fuqkom Nitla' jien, Tiġru bija Minn ġor-riħ tal-beraħ wiesa' sa ma taslu f'tarf iż-żmien,